আজি পুনৰ ওদালগুৰি জিলাত সংঘটিত হয় এক ভয়ংকৰ পথ দুৰ্ঘটনা। জানিব পৰা মতে ৰাতিপুৱা প্ৰায় ৯ বজাত জিলাখনৰ পানেৰী আৰক্ষী থানাৰ অন্তৰ্গত খ্ৰীষ্টানবস্তী অঞ্চলত এখন তীব্ৰ বেগী মহিন্দ্ৰা ছুপ্ৰ' ভানে নিয়ন্ত্ৰণ হেৰুৱাই পথৰ ওপৰতে বাগৰি পৰে। ফলত ভানখনত থকা ১৭ গৰাকী শিশু গুৰুতৰভাৱে আঘাত প্ৰাপ্ত হয়।
দুৰ্ঘটনা সংঘটিত হোৱাৰ লগে লগে ঘটনাস্থলীত উপস্থিত থকা স্থানীয় ৰাইজৰ তৎপৰতাত আঘাত প্ৰাপ্ত শিশু কেইজনক টংলা অসামৰিক চিকিৎসালয়লৈ প্ৰেৰণ কৰা হয়।
ইফালে টংলা চিকিৎসালয়ৰ চিকিৎসকে আঘাতপ্ৰাপ্ত শিশু কেইজন বৰ্তমান সংকট মুক্ত বুলি সদৰী কৰে। আনহাতে বাহনখনৰ চালকগৰাকীও দুৰ্ঘটনাটোত সামান্য পৰিমাণে আঘাত প্ৰাপ্ত হয় বুলি স্থানীয় লোকে জানিবলৈ দিয়ে।
উল্লেখযোগ্য যে দুৰ্ঘটনাত পতিত হোৱা বাহনখনত থকা আটাইকেইজন শিশুৱে হিন্দু ধৰ্মীয় সাজ পৰিধান কৰি কোনো ধৰ্মীয় অনুষ্ঠানত ভাগ লোৱাৰ উদ্দেশ্যে অহা বুলি জানিব পৰা যায়।
আনহাতে ওদালগুৰি জিলাৰ বিভিন্ন অঞ্চলত বিগত কিছু দিনৰ পৰা অভাৱনীয় হাৰত বৃদ্ধি পোৱা পথ দুৰ্ঘটনাই শংকিত কৰি তুলিছে জিলাখনৰ সচেতন মহলক। গাড়ী চালকৰ দৌৰাত্ম্যৰ বাবেই এনেদৰে নিতৌ শোকাৱহ পথ দুৰ্ঘটনা সংঘটিত হৈ আছে বুলি স্থানীয় ৰাইজে মত প্ৰকাশ কৰে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
